NELJANDA KOOSSEISU 

KOMMUNAALKOMISJONI KOOSOLEKU  P R O T O K O L L

Haapsalus, linnavalitsuses					  	19. veebruar 2003 nr 3

Algus kell 17.30,  lõpp kell 18.45

Juhatas			komisjoni esimees Toivo Hein
Võtsid osa 	Kalju Aigro, Kaido Antsve, Toivo Hein, Arder Väli

Kutsutud	linnapea Teet Kallasvee

P ä e v a k o r d:
Haapsalu Linnavolikogu 28.02.2003 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine.

1. “Haljastuse likvideerimise korra” ja “Haljastuse taastamistasu määramise ja arvutamise korra” lugemise jätkamine

Jaanuarikuu volikogu istungil eelnõu arutelu katkestati. 
Muudatusettepanekuid määratud tähtajaks, 14.veebruariks 2003, ei esitatud. 
 
Hääletamist ei  nõutud. 
OTSUSTATI:
teha volikogu juhatusele ettepanek mitte esitada volikogule päevakorda esitamiseks põhjusel, et linnavalitsuses puudub vastava ala spetsialist, kes oleks pidanud tegelema nimetatud eelnõude sisuliste muudatustega. Eeloleva volikogu istungi päevakorras on vastavat valdkonda koordineeriva aselinnapea kinnitamine. 

2. Haapsalu Linnavolikogu 30.05.1997 otsusega nr 42 kinnitatud aktsiaseltsi Haapsalu Haljastus põhikirja muutmine

KUULATI linnapea Teet Kallasvee seletust ja esitati küsimusi.

ARVAMUSI AVALDASID komisjoni liikmed Arder Väli ja Kalju Aigro, kes tõid eelnõu puudusena välja puudulikku eeltööd. Linnavalitsusel ei ole edaspidise tegevuskava analüüsi, mis seab kahtluse alla menetlusse esitatud eelnõu lõppeesmärgi saavutamise – parandada teenuse kvaliteeti kõne all olevas linnamajanduse valdkonnas.

HÄÄLETATI:
poolt 2 (Hein, Antsve) ja 2 vastu (Aigro,Väli).
Vastavalt volikogu komisjonide põhimääruse p 3.6  otsustab võrdsete häälte korral komisjonimesimehe hääl. 

OTSUSTATI:
1. Teha volikogu juhatusele ettepanek lülitada eelnõu arutelu istungi päevakorra projekti.
2. Teha volikogule ettepanek toetada eelnõud esitatud kujul ja võtta vastu otsusena.

Toivo Hein
Juhataja ja protokollija